78/174/ETY: Neuvoston päätös, tehty 20 päivänä helmikuuta 1978, neuvottelumenettelystä ja liikenteen infrastruktuurikomitean perustamisesta



Virallinen lehti nro L 054 , 25/02/1978 s. 0016 - 0017

Suomenk. erityispainos Alue 7 Nide 2 s. 0003

Kreikank. erityispainos: Luku 07 Nide 2 s. 0060

Ruotsink. erityispainos Alue 7 Nide 2 s. 0003

Espanjank. erityispainos: Luku 07 Nide 2 s. 0102

Portugalink. erityispainos: Luku 07 Nide 2 s. 0102



NEUVOSTON PÄÄTÖS, tehty 20 päivänä helmikuuta 1978, neuvottelumenettelystä ja liikenteen infrastruktuurikomitean perustamisesta (78/174/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen, ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että yhteisen liikennepolitiikan toteuttamiseksi tarvitaan yhteisön toimintaa yhteyksien kehittämiseksi ja sovittamiseksi yhteen yhteisön alueella, tämän toiminnan tulee perustua tietoihin liikenteen infrastruktuurin kehittämissuunnitelmista ja -ohjelmista sekä yhteisön kannalta tärkeistä hankkeista; näissä toimenpiteissä täytyy ottaa huomioon kaikki infrastruktuuria koskevien vaatimusten arviointiin tarvittavat seikat, on suotavaa, että yhteisön kannalta tärkeisiin hankkeisiin sovellettaisiin neuvottelumenettelyä, infrastruktuurisuunnitelmat ja -ohjelmat ja yhteisön kannalta tärkeät projektit olisi määriteltävä selkeästi, on tarpeen saada aikaan organisatoriset mahdollisuudet näiden toimenpiteiden tehokkuuden, johdonmukaisuuden ja jatkuvuuden varmistamiseksi, ja on tarpeen säännöllisin väliajoin antaa kertomus tähän toimintaan liittyvistä eri näkökohdista ja olisi annettava suuntaviivat jäsenvaltioiden työn ohjaamiseksi, ON TEHNYT TÄMÄN PÄÄTÖKSEN: 1 artikla Tässä päätöksessä: 1. liikenteen infrastruktuurin kehittämissuunnitelmilla ja -ohjelmilla tarkoitetaan liikenteen infrastruktuurin alan merkittävien tulevien töiden kokonaisuuksia, jotka ohjaavat jäsenvaltioiden hallitusten toimia; 2. yhteisön kannalta tärkeällä hankkeella tarkoitetaan merkittävää hanketta, jonka tarkoituksena on - luoda uusia liikenneväyliä, - poistaa liikenteen pullonkaula tai - huomattavasti lisätä nykyisten liikenneväylien kapasiteettia ja joka kuuluu johonkin seuraavista ryhmistä: a) rajan ylittäviä pääväyliä koskevat hankkeet; b) jäsenvaltion hankkeet, joilla on merkittävä vaikutus jäsenvaltioiden väliseen tai kolmansiin maihin suuntautuvaan liikenteeseen; c) yhteisön politiikkaan ja erityisesti sen aluepolitiikkaan vaikuttavat hankkeet; d) hankkeet, joissa käytetään kaupunkien väliseen kaukoliikenteeseen soveltuvaa uutta liikennetekniikkaa. 2 artikla 1. Jäsenvaltioiden on toimitettava komissiolle tiedot yhteisön kannalta tärkeistä hankkeista ennen niiden täytäntöönpanoa sekä liikenteen infrastruktuurin kehittämiseksi laatimistaan suunnitelmista ja ohjelmista. 2. Toimitettavat tiedot voivat koskea hankkeita, joille toimivaltaiset viranomaiset ovat antaneet rakennusluvan, ja, jos jäsenvaltiot pitävät sitä aiheellisena, myös ehdotuksia hankkeiksi, joiden täytäntöönpanon osalta on ilmoitettu ainoastaan aikomuksesta. 3. Ehdotuksesta, josta on ilmoitettu alustavassa valmisteluvaiheessa, on myöhemmin annettava tietoja hankkeen edistyessä laadittavissa kertomuksissa. 3 artikla Jos komissio katsoo sen aiheelliseksi tai jos jäsenvaltio sitä pyytää, komissio neuvottelee jäsenvaltioiden kanssa 5 artiklan 1 kohdan mukaisesti yhteisön kannalta tärkeästä hankkeesta tai yhteisön kannalta tärkeistä hankkeista, joista sille on ilmoitettu 2 artiklan mukaisesti. Se ilmoittaa jäsenvaltioille neuvottelujen tuloksista. 4 artikla Komission yhteyteen perustetaan liikenteen infrastruktuurikomitea, jäljempänä «komitea», jossa on jäsenvaltioiden edustajat ja puheenjohtajana komission edustaja. Komissio huolehtii komitean sihteeristötehtävistä ja sen tehtävien edellyttämistä valmisteluista. Jäsenvaltion pyynnöstä kaikki toimitetut tiedot, komitean keskustelut ja keskustelujen tulokset ovat salassa pidettäviä. 5 artikla Yhteisön kannalta tärkeän liikenneverkon tasapainoisen kehittämisen edistämiseksi komitean on suoritettava seuraavat tehtävät: 1. Sen on toimittava foorumina 3 artiklassa tarkoitettua yhteisön kannalta tärkeitä hankkeita koskevia neuvotteluja varten. 2. Komission pyynnöstä komitean on, ottaen tarvittaessa huomioon yhteisön muiden toimielinten sen tehtäviin liittyvät kannat, a) vaihdettava edellä 2 artiklassa tarkoitettuja suunnitelmia ja ohjelmia koskevia tietoja, b) tutkittava yhteisön kannalta tärkeän liikenneväylien verkon kehittämistä koskevat kysymykset; 3. Komiteaa on kuultava 6 artiklassa tarkoitetusta kertomuksesta. 6 artikla Jollei 4 artiklan kolmannesta alakohdasta muuta johdu, komissio antaa vähintään joka kolmas vuosi neuvostolle ja Euroopan parlamentille kertomuksen tämän päätöksen mukaisesti saamistaan tiedoista ja komitean työstä. Tarvittaessa tässä kertomuksessa on oltava huomautuksia, joiden tarkoituksena on tiedottaa jäsenvaltioille liikenteen infrastruktuuria koskevista yhteisön tarpeista. 7 artikla Kumotaan liikenteen infrastruktuuri-investointeja koskevasta neuvottelumenettelystä 28 päivänä helmikuuta 1966 tehty neuvoston päätös 66/161/ETY (). 8 artikla Tämä päätös on osoitettu kaikille jäsenvaltioille. Tehty Brysselissä 20 päivänä helmikuuta 1978. Neuvoston puolesta Puheenjohtaja Per HÆKKERUP () EYVL N:o 42, 8.3.1966, s. 583/66 () EYVL N:o C 183, 1.8.1977, s. 10 () EYVL N:o C 56, 5.3.1977, s. 83